钦定古今图书集成/明伦汇编/氏族典/第193卷 > 姚希孟
## 钦定古今图书集成/明伦汇编/氏族典/第193卷 > 姚希孟

按《明外史姚希孟传》：“希孟，字孟长，吴县人。生十月而
孤，母文氏励志鞠之。稍长，负时名。举万历四十七年
进士，改庶吉士。天启初，请假归。四年冬，还朝。党祸大
作，希孟郁郁不得志。其明年，以母丧归。甫出都，给事
中杨所修劾其为缪昌期死党，遂削籍。崇祯元年，起
左赞善，进右谕德，掌司经局事。旋进右庶子，为日讲”
官三年主顺天乡试。有武生二人冒籍中式，希孟雅
为东林所推，群小恶之，遂借冒籍事修隙，拟旨覆试，
黜两生，下所司论考官罪。希孟时已迁詹事，乃贬二
秩，为少詹事，掌南京翰林院。寻移疾归，家居二年卒。
福王时，赠礼部右侍郎，谥《文毅》。